මනාප අංක ලබාගැනීමට දිස්ත්‍රික් ලේකම් කාර්යාල භූමියට ඇතුළු විය හැක්කේ බස්නාහිර හා දකුණු පළාත් සභා මැතිවරණයට තරඟවදින අපේක්ෂකයාට සහ අදාළ දේශපාලන පක්ෂයේ ලේකම්වරයාට පමණක් බව පොලීසිය පවසයි.ඒ අනුව වෙනත් කිසිම අයෙකුට එම භූමියට ඇතුළු වීමට අවස්ථාව ලබා නොදෙන බවත් එසේ ඇතුළුවීමට උත්සහ කරන පුද්ගලයින් මැතිවරණ පණත යටතේ අත්අඩංගුවට ගන්නා බවත් පොලිසිය කියයි.කච්චේරිය ආසන්න ප්‍රදේශයට වාහනයෙන් ගමන් කළ හැක්කේ අපේක්ෂකයාට පමණක් වන අතර වාහන පෙළපාලි හෝ ආධාරකරුවන් කිසිවෙකුට එම ස්ථානයට පැමිණිමට අවසර ලබා නොදෙන බවද පොලිස් මාධ්‍ය ප්‍රකාශක කාර්යාලය සඳහන් කරයි.